ममताले गत चैतमा छोरी जन्माएकी थिइन् । १३ वर्षमै आमा बनेकी ममता र नवजात शिशु दुवैलाई कुपोषण भएपछि इनरुवा जिल्ला अस्पतालन भर्ना गरिएको छ । श्रीमान् दिनभरि रक्सी खाएर हिँड्ने, घरपरिवारको वास्ता नगर्ने भएपछि ममतालाई स्थानीयको सहयोगमा एक साताअघि अस्पताल भर्ना गरिएको थियो । मंगलबार नयाँ पत्रिका दैनिकमा गम्भीर अवस्थाको विषयमा समाचार छापिएपछि उनलाई विराटनगर उपचारका लागि रिफर गरिएको हो ।
